《寿水竹弟》
宋代·叶茵

人生真乐在家山，况有名园五亩宽。
眼底不随花富贵，水边长报竹平安。
养心澹泊千诗稿，种德蕃滋九畹兰。
以此寿君君必寿，年年新月照杯盘。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。